Belni yashirib, to‘la ko‘rsatadi: Hech kimga yarashmaydigan kofta modellari (foto)

Aslingizdan to‘laroq ko‘rinishni va qomatdagi kamchiliklarga urg‘u berishni istamasangiz xarid qilmaslik kerak bo‘lgan bluzka modellari qaysilardan iborat ekanligi haqida ma’lumotga ega bo‘ling.
Bel qismiga urg‘u berilgan yengi kalta bluzka

Bunday bichimli kofta qomatni xunuk ko‘rsatadi. Yengi kaltasi esa nafaqat qorin va bel qismidagi kamchiliklarga urg‘u beradi, balki yelkani katta qilib ko‘rsatadi. Qolaversa, bunday bluzkalar allaqachon urfdan qolgan va zamonaviy obraz uchun xos emas.
Katta bezakli bluzka

Bog‘ichli, bantli va katta ko‘zga tashlanadigan elementli kiyimlarni kiymaslikka harakat qiling. Ular nafaqat qomatdagi kamchiliklarga urg‘u beradi, balki aslidan to‘laroq qilib ko‘rsatadi.
Haddan ortiq tor bo‘lgan

Hech nima obrazni to‘g‘ri tanlanmagan ustki kiyimchalik buza olmaydi. Bunday kiyim nafaqat xunuk, balki noqulay hamdir. Qolaversa, torligi sabab qomatdagi muammoli qismlarni ko‘zga tashlanishiga sababchi bo‘ladi. Shu sabab ham tanlov borasida ehtiyot bo‘lish va o‘lchamdan kichik kiyim olmaslik tavsiya qilinadi.
Bel qismi libos etagidek keng bichilgan bluzka

O‘tmishda qolib ketgan bunday kofta, qomatni ko‘ngildagidek ko‘rsatmaydi. Bir tomondan belni ingichka ko‘rsatishi mumkinligi to‘g‘ri, lekin beldan pastki qismlarga urg‘u berib to‘laroq ko‘rinishga sababchi bo‘ladi.
Yirik printli bluzka

To‘ladan kelgan ayollarga katta printli bluzkalarni tanlamaslik tavsiya qilinadi. Yoshga nisbatan katta ko‘rinishni istamasangiz, kattaligi kaftdek keladigan shakllar, chiziqlar va tropik palma singari suratlar tushirilgan liboslardan voz keching.
Yupqa trikotajdan tikilgan bluzka

Bunday matodan tikilgan asosan kiyimlar nozik qizlargagina yarashadi. Boshqalar kiyganda hatto ko‘zga tashlanmaydigan kamchiliklarga ham urg‘u beriladi.
Bo‘yin qismi dumaloq qilib bichilgan bluzkalar

To‘la va do‘mboq ayollarga bo‘yin qismi dumaloq shaklda ochiq bo‘lgan liboslarni tanlamaslik tavsiya qilinadi. Yaxshisi bo‘yinni uzun, qomatni esa ixchamroq ko‘rsatadigan V shaklidagi kiyimlarni tanlang.